CELEX: 62018CA0762
Language: fi
Date: 2020-06-25 00:00:00
Title: Yhdistetyt asiat C-762/18 ja C-37/19: Unionin tuomioistuimen tuomio (ensimmäinen jaosto) 25.6.2020 (ennakkoratkaisupyynnöt, jotka ovat esittäneet Rayonen sad Haskovo – Bulgaria ja Corte suprema di cassazione – Italia) – QH v. Varhoven kasatsionen sad na Republika Bulgaria (C-762/18), CV v. Iccrea Banca SpA (C-37/19) (Ennakkoratkaisupyyntö – Sosiaalipolitiikka – Työntekijöiden turvallisuuden ja terveyden suojelu – Direktiivi 2003/88/EY – 7 artikla – Lainvastaisesti irtisanottu työntekijä, joka on otettu takaisin työhönsä tuomioistuimen päätöksen perusteella – Ei oikeutta pitämättä jääneeseen palkalliseen vuosilomaan irtisanomisen ja takaisin työhön ottamisen väliseltä ajalta – Ei oikeutta rahakorvaukseen pitämättä jääneestä vuosilomasta samalta ajanjaksolta työsuhteen myöhemmin päättyessä)

24.8.2020   
            
            
               FI
            
            
               Euroopan unionin virallinen lehti
            
            
               C 279/5
            
         
      Unionin tuomioistuimen tuomio (ensimmäinen jaosto) 25.6.2020 (ennakkoratkaisupyynnöt, jotka ovat esittäneet Rayonen sad Haskovo – Bulgaria ja Corte suprema di cassazione – Italia) – QH v. Varhoven kasatsionen sad na Republika Bulgaria (C-762/18), CV v. Iccrea Banca SpA (C-37/19)
      (Yhdistetyt asiat C-762/18 ja C-37/19) (1)
      
      (Ennakkoratkaisupyyntö - Sosiaalipolitiikka - Työntekijöiden turvallisuuden ja terveyden suojelu - Direktiivi 2003/88/EY - 7 artikla - Lainvastaisesti irtisanottu työntekijä, joka on otettu takaisin työhönsä tuomioistuimen päätöksen perusteella - Ei oikeutta pitämättä jääneeseen palkalliseen vuosilomaan irtisanomisen ja takaisin työhön ottamisen väliseltä ajalta - Ei oikeutta rahakorvaukseen pitämättä jääneestä vuosilomasta samalta ajanjaksolta työsuhteen myöhemmin päättyessä)
      (2020/C 279/07)
      Oikeudenkäyntikielet: bulgaria ja italia
      
         Ennakkoratkaisua pyytäneet tuomioistuimet
      
      Rayonen sad Haskovo ja Corte suprema di cassazione
      
         Pääasioiden asianosaiset
      
      
         Kantajat: QH (C-762/18) ja CV (C-37/19)
      
         Vastaajat: Varhoven kasatsionen sad na Republika Bulgaria (C-762/18) ja Iccrea Banca SpA (C-37/19),
      Prokuratura na Republika Bulgarian osallistuessa asian käsittelyyn (C-762/18)
      
         Tuomiolauselma
      
      
                  1)
               
               
                  Tietyistä työajan järjestämistä koskevista seikoista 4.11.2003 annetun Euroopan parlamentin ja neuvoston direktiivin 2003/88/EY 7 artiklan 1 kohtaa on tulkittava siten, että se on esteenä kansalliselle oikeuskäytännölle, jonka mukaan lainvastaisesti irtisanotulla työntekijällä, joka on kansallisen oikeuden mukaisesti otettu takaisin työhönsä sen jälkeen, kun hänen irtisanomisensa on kumottu tuomioistuimen päätöksellä, ei ole oikeutta palkalliseen vuosilomaan irtisanomispäivän ja sen päivän väliseltä ajalta, jona työntekijä on otettu takaisin työhönsä, sillä perusteella, että työntekijä ei ole kyseisenä ajanjaksona tosiasiallisesti työskennellyt työnantajan palveluksessa.
               
            
                  2)
               
               
                  Direktiivin 2003/88 7 artiklan 2 kohtaa on tulkittava siten, että se on esteenä kansalliselle oikeuskäytännölle, jonka mukaan tilanteessa, jossa työsuhde päättyy sen jälkeen, kun kyseinen työntekijä on lainvastaisesti irtisanottu ja hänet on sittemmin otettu takaisin työhönsä kansallisen oikeuden mukaisesti sen jälkeen, kun hänen irtisanomisensa on kumottu tuomioistuimen päätöksellä, tällä työntekijällä ei ole oikeutta rahakorvaukseen pitämättä jääneistä palkallisista vuosilomista lainvastaisen irtisanomisen ja hänen takaisin työhön ottamisensa väliseltä ajanjaksolta.
               
            
         (1)  EUVL C 54, 11.2.2019. EUVL C 182, 27.5.2019.